舞曲歌辭 功成慶善樂舞詞
作者：不詳
朝代：唐

paragraphs: 壽丘惟舊跡，酆邑乃前基。
粤余承累聖，懸弧亦在茲。
弱齡逢運改，提劒鬱匡時。
指麾八荒定，懷柔萬國夷。
梯山盛入欵，駕海亦來思。
單于陪武帳，日逐衛文㮰。
端扆朝四岳，無爲任百司。
霜節明秋景，輕冰結水湄。
芸黃遍原隰，禾頴積京坻。
共樂還譙宴，歡此大風詩。